ai4bharat/Pralekha huggingface dataset:
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సాప్ట్ వేర్ టెక్నాలజీ పార్కుల ఐటీ కంపెనీలకు 4 నెలల అద్దె రద్దు
కోవిడ్ -19 మహమ్మారి కారణంగా దేశవ్యాప్తంగా లాక్ డౌన్ విధించిన కేంద్ర ప్రభుత్వం పలు రంగాలను ఆదుకోవడానికి ప్రత్యేక చర్యలు చేపట్టిన సంగతి తెలిసిందే. ఇందులో భాగంగా ప్రధాని శ్రీ నరేంద్ర మోదీ కీలకమైన నిర్ణయం తీసుకున్నారు. సాప్ట్వేర్ టెక్నాలజీ పార్కుల  లో కార్యాలయాలు నెలకొల్పుకొని పని చేస్తున్న ఐటీ కంపెనీలకు సంబంధించి నాలుగు నెలలపాటు అద్దె రద్దు చేశారు. వీటిలో చాలా వరకు టెక్నాలజీకి చెందిన ఎంఎస్ ఎంఈలు, స్టార్టప్ లు వున్నాయి.
(ఎస్టీ పిఐ ఆవరణలో ఆఫీసులు నెలకొల్పుకొని పని చేస్తున్న ఐటీ యూనిట్లకు మార్చి 1నుంచి జూన్ 30 వరకూ అంటే నాలుగు నెలలపాటు అద్దె వుండదని ఎలక్ట్రానిక్స్ అండ్ ఇన్ఫర్మేషన్ టెక్నాలజీ మంత్రిత్వ శాఖ తెలిపింది.
ఎస్ టి పిఐ అనేది కేంద్ర ఎలక్ట్రానిక్స్ మరియు సమాచార మంత్రిత్వశాఖ ఆధ్వర్యంలో పని చేస్తున్న స్వయంప్రతిపత్తిగల శాఖ. దీనికి దేశవ్యాప్తంగా 60 కేంద్రాలున్నాయి. ప్రధాని తీసుకున్న ఈ నిర్ణయం కారణంగా దేశవ్యాప్తంగా వున్న పలు ఐటీ కంపెనీలకు ఊరట లభించినట్లయింది. ఈ విపత్కర పరిస్థితుల్లో వారి అద్దె రద్దు చేయడంవల్ల రెండు వందల ఐటీ , ఐటీ ఆధారిత సూక్ష్మ, చిన్న, మధ్య తరహా పరిశ్రమలకు లబ్ధి చేకూరుతుంది.
ఈ నిర్ణయం కారణంగా ఆయా యూనిట్లు రూ. 5 కోట్ల రూపాయల్ని చెల్లించాల్సిన అవసరముండదు. దాదాపు 3 వేల మంది ఐటీ, ఐటిఇఎస్ ఉద్యోగుల సంక్షేమాన్ని దృష్టిలో పెట్టుకొని ప్రభుత్వం ఈ నిర్ణయం తీసుకుంది.
భారత ఎన్నికల సంఘం
ఛత్తీస్గఢ్, మధ్యప్రదేశ్, మిజోరం, రాజస్థాన్, తెలంగాణ శాసనసభల ఎన్నికలకు షెడ్యూల్ విడుదల
ఛత్తీస్గఢ్, మధ్యప్రదేశ్, మిజోరం, రాజస్థాన్, తెలంగాణ శాసనసభలకు ఎన్నికల నిర్వహణకు కేంద్ర ఎన్నికల సంఘం షెడ్యూల్ విడుదల చేసింది. ఆయా రాష్ట్రాల్లోని వాతావరణ పరిస్థితులు, విద్యా ప్రణాళిక, పరీక్షలు, ప్రధాన పండుగలు, రాష్ట్రంలో శాంతిభద్రతల పరిస్థితి, కేంద్ర సాయుధ పోలీసు బలగాల లభ్యత, బలగాల తరలింపు & మోహరింపు కోసం సమయం, ఇతర సంబంధిత క్షేత్ర స్థాయి అంశాలను లోతుగా పరిశీలించిన తర్వాత ఈ షెడ్యూల్ను విడుదల చేసింది.
ప్రజాప్రాతినిధ్య చట్టం, 1951లోని నిబంధనల ప్రకారం శాససనసభ ఎన్నికలకు ప్రకటన జారీ చేయాలని ఛత్తీస్గఢ్, మధ్యప్రదేశ్, మిజోరం, రాజస్థాన్, తెలంగాణ రాష్ట్రాల గవర్నర్లకు సిఫార్సు చేయాలని ఎన్నికల సంఘం నిర్ణయించింది.
వివరాల కోసం ఇక్కడ క్లిక్ చేయండి1
వివరాల కోసం ఇక్కడ క్లిక్ చేయండి2
సాంస్కృతిక మంత్రిత్వ శాఖ
రాజా రామ్మోహన్ రాయ్ జీవితంపై ఉత్సాహభరితంగా రూపొందిన రెండు రోజుల నృత్య ప్రదర్శన ఈ రోజు ముగిసింది
ముఖ్యాంశాలు:నారీ సమ్మాన్ నేపథ్యం ఆధారంగా 'యుగపురుష్ రాజా రామ్మోహన్ రాయ్' శీర్షికతో రూపొందించిన నృత్య నాటకం ఈరోజు ముగిసిందిప్రతి వారం సెంట్రల్ విస్టాలో సాంస్కృతిక కార్యక్రమాలు నిర్వహించాల్సిన ప్రచారంలో ఈ ప్రదర్శన కూడా ఒక భాగంరాజా రామ్ మోహన్ రాయ్ 250వ జయంతి ఉత్సవాల్లో భాగంగా ఈ కార్యక్రమం జరిగింది.
ఆధునిక భారతీయ సమాజ పితామహుడిగా పిలువబడే రాజా రామ్మోహన్ రాయ్ జీవితం ఆధారంగా రెండు రోజుల మనోహరమైన, సంపన్నమైన నృత్య నాటకం ఈరోజు ముగిసింది. ఈ రోజు కర్తవ్య పథ్ మరియు ఇండియా గేట్  వద్ద నృత్య నాటక ప్రదర్శన జరిగింది. 'యుగ్ పురుష్ రాజా రామ్మోహన్ రాయ్' శీర్షికతో 'నారీ సమ్మాన్' ఇతివృత్తం ఆధారంగా రూపొందిన ఈ కార్యక్రమాన్ని కేంద్ర సాంస్కృతిక మంత్రిత్వ శాఖకు చెందిన రాజా రామ్మోహన్ రాయ్ లైబ్రరీ ఫౌండేషన్ నిర్వహిస్తోంది.
నృత్య నాటకం పెద్ద సంఖ్యలో ప్రజలను ఆకర్షించింది. పాత్రల రూపకల్పన, ప్రదర్శనలను ప్రేక్షకులు ఆస్వాదించారు.
రాజా రామ్మోహన్ రాయ్ జన్మదిన వార్షికోత్సవాన్ని పురస్కరించుకుని ఏడాది పొడవునా నిర్వహిస్తున్న కార్యక్రమాలలో భాగంగా రామ్మోహన్ రాయ్ ఆదర్శాల ఆధారంగా 'యుగపురుష్' అనే ఈ నృత్య నాటక ప్రదర్శన ఏర్పాటు చేయడం జరిగింది. #AmritMahotsav #Yugpurush

— కేంద్ర సాంస్కృతిక మంత్రిత్వ శాఖ  November 6, 2022
ఆజాదీ-కా-అమృత్-మహోత్సవ్ లో భాగంగా రాజా రామ్మోహన్ రాయ్ 250వ జయంతి సందర్భంగా, 2022 మే, 22వ తేదీన భారత ప్రభుత్వ సాంస్కృతిక మంత్రిత్వ శాఖ ఒక సంవత్సరం పాటు సుదీర్ఘ వేడుకను ప్రారంభించింది.
ఈ దృశ్య,శ్రవణ ప్రదర్శన కూడా ప్రచారంలో ఒక భాగం. దీని కింద ప్రతి వారం సెంట్రల్ విస్టా లో సాంస్కృతిక కార్యక్రమాలు నిర్వహించాలి. ప్రముఖ నృత్య దర్శకుడు నీలయ్ సేన్ గుప్తా ఈ నృత్య నాటకానికి దర్శకత్వం వహించారు.
రాజా రామ్ మోహన్ రాయ్ జీవితం ఆధారంగా రూపొందించిన ఈ నృత్య నాటకం ద్వారా ఆయన గొప్ప రచనలు, ఉన్నత ఆదర్శాలు, జీవిత తత్వం గురించి ప్రేక్షకులకు పరిచయం చేయడం జరిగింది. సాయంత్రం ఆరు గంటలకు ప్రారంభమైన ఈ కార్యక్రమానికి ప్రవేశం అందరికీ పూర్తిగా ఉచితం.
1771 మే, 22వ తేదీన బెంగాల్ లోని రాధానగర్ లో జన్మించిన రాజా రామ్మోహన్ రాయ్ భారతదేశంలోని మత, సామాజిక, రాజకీయ సంస్కరణల్లో విశేషమైన పాత్ర పోషించారు. రాజా రామ్మోహన్ రాయ్ బ్రహ్మ సమాజాన్ని స్థాపించారు. ఆయన ఎల్లప్పుడూ ఆధునిక, శాస్త్రీయ విధానాలను సమానంగా ప్రోత్సహించేవారు.
యువజన వ్యవహారాలు, క్రీడల మంత్రిత్వ శాఖ
టాప్స్ పథకం కింద హంగేరీ మరియు పోలాండ్లో వినేష్ ఫోగాట్కు 40 రోజుల విదేశీ కోచింగ్ క్యాంప్ మంజూరు చేయబడింది
టార్గెట్ ఒలింపిక్ పోడియం స్కీమ్  ద్వారా ప్రభుత్వం రెజ్లర్ వినేష్ ఫోగాట్తో పాటు ఆమె వ్యక్తిగత కోచ్ వోలర్ అకోస్, ఆమె స్పారింగ్ భాగస్వామి ప్రియాంక ఫోగాట్ మరియు ఆమె ఫిజియోథెరపిస్ట్ పూర్ణిమా రామన్ న్గోమ్దిర్ కోసం 40 రోజుల శిక్షణా శిబిరాన్ని మంజూరు చేసింది. ఈ శిబిరం 2020 డిసెంబర్ 28 నుండి 2021 జనవరి 24 వరకు హంగేరిలోని బుడాపెస్ట్ లోని వాసాస్ స్పోర్ట్స్ క్లబ్లో మరియు పోలాండ్లోని స్జ్జ్రిక్లోని ఒలింపిక్ శిక్షణా కేంద్రంలో జనవరి 24 నుండి ఫిబ్రవరి 5, 2021 వరకు జరుగుతుంది. తద్వారా సుమారు రూ. 15.51 లక్షల రూపాయలు ఖర్చు అంటే విమాన ఛార్జీలు, స్థానిక రవాణా, బోర్డింగ్ మరియు బస ఛార్జీలు మరియు ఇతర ఖర్చులను ప్రభుత్వం అందిస్తుంది. టార్గెట్ ఒలింపిక్ పోడియం పథకంలో ఫోగాట్ ఒక భాగం.
శిక్షణా శిబిరాన్ని ఫోగాట్ యొక్క వ్యక్తిగత కోచ్ వోలర్ అకోస్ ప్లాన్ చేశారు. ఈ శిబిరం ఆమె బరువు విభాగంలో చాలా మంది యూరోపియన్ రెజ్లర్లతో తలపడడానికి మరియు ఆమె సాంకేతిక మరియు వ్యూహాత్మక అంశాలను మెరుగుపర్చడానికి ఉపయోగపడుతుంది.
ఫోగాట్ విదేశీ శిక్షణా శిబిరం కోసం ఎదురు చూస్తున్నారు. ఆమె మాట్లాడుతూ "ఒక మల్లయోధురాలిగా నేను నా స్థాయిని తెలుసుకోవాలి మరియు మంచి మల్లయోధులతో తలపడడంతో పాటు నేను ఎక్కడ నిలబడి ఉన్నానో అంచనా వేయడానికి ఈ క్యాంప్ చాలా సహాయకారిగా ఉంటుంది." అని తెలిపారు.
2019 ప్రపంచ ఛాంపియన్షిప్లో కాంస్య పతకం సాధించిన తరువాత మహిళల 53 కిలోల ఈవెంట్లో జూలై-ఆగస్టు 2021 న జరగాల్సిన టోక్యో ఒలింపిక్స్కు ఫోగాట్ అర్హత సాధించారు. అక్టోబర్ 2020 నుండి ఎస్ఏఐ లక్నోలో ప్రారంభమైన మహిళల రెజ్లర్ల జాతీయ శిబిరంలో ఫోగాట్ పాల్గొన్నారు. కరోనా వైరస్ లాక్డౌన్కు ముందు ఆమె చివరి పోటీ ప్రదర్శన ఫిబ్రవరిలో న్యూ ఢిల్లీ జరిగిన ఆసియా సీనియర్ ఛాంపియన్షిప్. అక్కడ ఆమె కాంస్య పతకాన్ని గెలుచుకున్నారు.
మంత్రిమండలి
జౌళి రంగాని కి మద్దతు ఇచ్చేందుకు గాను స్కీమ్ టు రిబేట్ స్టేట్ అండ్ సెంట్రల్ ఎంబెడెడ్ టాక్సెస్ కు ఆమోదం తెలిపిన మంత్రివర్గం
జౌళి రంగాని కి మద్దతు ను ఇచ్చేందుకు గాను స్కీమ్ టు రిబేట్ స్టేట్ అండ్ సెంట్రల్ ఎంబెడెడ్ టాక్సెస్ కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఇది దుస్తుల మరియు మేడ్-అప్ ల ఎగుమతి ని సున్నా రేటు కు తెచ్చే విధం గా వివిధ చర్య లను చేపట్టేందుకు ప్రభుత్వాని కి మార్గాన్ని సుగమం చేయనుంది.
వివరాలు:
ప్రస్తుతం దుస్తులు మరియు మేడ్-అప్ విభాగాలు స్కీమ్ ఫర్ రిబేట్ ఆఫ్ స్టేట్ లెవీస్  లో భాగం గా మద్దతు ను పొందుతున్నాయి. అయితే, కొన్ని రాష్ట్రాలు మరియు కేంద్ర పన్నులు ఇప్పటికీ ఎగుమతి వ్యయాల లో కలసివుంటున్నాయి. భారతదేశ వస్త్ర ఎగుమతి గంప లో దాదాపు 56 శాతం ఉమ్మడి వాటా ను కలిగివున్న దుస్తులు మరియు మేడ్-అప్ లకు సంబంధించి అన్ని ఎంబెడెడ్ స్టేట్ అండ్ సెంట్రల్ టాక్సెస్/ లెవీస్ ను తగ్గించేందుకు ఒక పథకాన్ని అమలు చేయాలని మంత్రివర్గం నిర్ణయించింది. ఐటి చోదక స్క్రిప్ట్ సిస్టమ్ ద్వారా నోటిఫై చేసిన రేట్ల తో పన్నులు మరియు సుంకాల లో తగ్గింపు ను అనుమతించడం జరుగుతుంది.
ప్రయోజనాలు:
ప్రతిపాదిత చర్యలు జౌళి రంగాన్ని స్పర్ధాత్మకం గా తీర్చిదిద్దుతాయని ఆశించడమైంది. దుస్తులు, ఇంకా మేడ్-అప్ విభాగాల కు రిబేట్ ఆఫ్ ఎంబెడెడ్ స్టేట్ అండ్ సెంట్రల్ టాక్సెస్ / లెవీస్ ను వర్తింప చేయడం వల్ల సున్నా రేటు తో కూడిన ఎగుమతు లకు ఆస్కారం ఏర్పడుతుంది. తద్వారా ఎగుమతి విపణుల లో భారతదేశం యొక్క స్పర్ధాత్మకత పుంజుకొంటుంది. అంతేకాకుండా జౌళి, ఇంకా దుస్తుల రంగం లో సమానత్వం తో కూడిన వృద్ధి కి మరియు సమ్మిళితమైన వృద్ధి కి వీలు చిక్కుతుంది.
(
రక్షణ మంత్రిత్వ శాఖ
రక్షణ సర్వీసులలో కోవిడ్-19 కేసులు
సైన్యంలో 16758, నావికా దళంలో 1365, వైమానిక దళంలో 1716 కోవిడ్-19 కేసులు నమోదయ్యాయి.
కోవిడ్-19 కారణంగా సైన్యంలో 32 మంది, వైమానిక దళంలో ముగ్గురు మరణించగా, నావికాదళంలో మరణాలేవీ నమోదు కాలేదు.
ప్రస్తుతం అమలులో ఉన్న నిబంధనల ప్రకారం సర్వీసులో ఉండగా ఇన్ఫెక్షన్ వలన వచ్చే వ్యాధులతో మరణించినవారికి పరిహారం ఇచ్చే వెసులుబాటు ఏదీ లేదు. అయితే, సర్వీసులో ఉండగా మరణించేవారికి మాత్రం అంతిమంగా ఇచ్చే ప్రయోజనాలు అందుతాయి.
రక్షణ శాఖ సహాయమంత్రి శ్రీ శ్రీపాద నాయక్ ఈ రోజు లోక్ సభలో సభ్యుడు అనుముల రేవంత్ రెడ్డి అడిగిన ఒక ప్రశ్నకు లిఖిత పూర్వక సమాధానంగా ఇచ్చిన సమాచారం ఇది.
ప్రధాన మంత్రి కార్యాలయం
జిఇఎమ్ పోర్టల్ ను గురించి కేంద్ర మంత్రి శ్రీ పీయూష్ గోయల్ వ్రాసినవ్యాసాన్ని శేర్ చేసిన ప్రధాన మంత్రి
వేరు వేరు విభాగాల లో గవర్నమెంట్ ఇ-మార్కెట్ ప్లేస్  ప్లాట్ ఫార్మ్ ప్రసరించినటువంటి ప్రభావాన్ని గురించి వాణిజ్యం మరియు పరిశ్రమ ల శాఖ కేంద్ర మంత్రి శ్రీ పీయూష్ గోయల్ వ్రాసిన ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
కేంద్ర మంత్రి యొక్క ట్వీట్ కు ప్రధాన మంత్రి కార్యాలయం సమాధానాన్ని ఇస్తూ,
‘‘@GeM_India ప్లాట్ ఫార్మ్ ఏ విధం గా విభాగాల కు పొదుపు చేసుకోవడాని కి, పారదర్శకత్వాన్ని ప్రోత్సహించడానికి దోహదపడిందీ మరి అలాగే విక్రేతల కు నిష్ఫక్షపాతమైన ప్రతిస్పర్థ కు తావు ను ఇస్తున్నదీ కేంద్ర మంత్రి శ్రీ @PiyushGoyal వివరించారు.’’ అని ఒక ట్వీట్ లో తెలిపింది.
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
గాలి నాణ్యత నిర్వహణకు సంబంధించి సిఏక్యూఎం సమగ్ర సమీక్ష ప్రకారం దేశ రాజధాని ప్రాంతం-ఎన్సీఆర్లోని పారిశ్రామిక, వాణిజ్య, నివాస, కార్యాలయ స్థాపనలతో సహా అన్ని రంగాలను డీజిల్ జనరేటర్  సెట్ల నియంత్రిత కార్యకలాపాల కోసం జిఆర్ఏపి కింద ఉన్న కాలాలతో సహా సవరించిన షెడ్యూల్ను సమర్థవంతంగా స్వీకరించడానికి నిర్దేశిస్తుంది.
డీజీ సెట్లపై నిబంధనల కోసం సవరించిన షెడ్యూల్ మొత్తం ఎన్సీఆర్ లో ఖచ్చితంగా 01.10.2023 నుండి అమలులోకి
డ్యూయల్ ఫ్యూయల్ కిట్లు ఈసిడి ల రెట్రో-ఫిట్మెంట్, హామీ ఇచ్చిన నుండి 30.09.2023 నాటికి తాజాగా పూర్తి చేయాలని లక్ష్యంగా పెట్టుకోవాలి, లేని పక్షంలో మొత్తం ఎన్సిఆర్లో ఎక్కడైనా, ఎట్టి పరిస్థితుల్లోనూ డీజీ సెట్ని ఉపయోగించడం అనుమతించరు.
నేషనల్ క్యాపిటల్ రీజియన్ లో డీజిల్ జనరేటర్  సెట్ల ద్వారా ఏర్పడే వాయు కాలుష్యాన్ని సమగ్రంగా, ప్రభావవంతంగా నిరోధించడానికి, నియంత్రించడానికి, అరికట్టడానికి, ఎన్సిఆర్, పరిసర ప్రాంతాలలో ఎయిర్ క్వాలిటీ మేనేజ్మెంట్ కమిషన్  ఆదేశాలు/మార్గదర్శకాలు, పారిశ్రామిక, వాణిజ్య, నివాస, కార్యాలయ సంస్థలు మొదలైనవాటితో సహా ఎన్సీఆర్లో అన్ని రంగాలలో డీజీ సెట్ల నియంత్రణ కార్యకలాపాల కోసం సవరించిన షెడ్యూల్ను స్వీకరించడానికి నిర్దేశించారు.
|
|
క్రమ సంఖ్య
|
|
డీజీ సెట్ల సామర్థ్య విస్తృతి
|
|
ఉద్గారాల నియంత్రణకు అనుసరించే విధానం
|
|
వినియోగానికి పరిమితులు
|
|
-
|
|
ఎల్పిజి/సహజ వాయువు/బయో-గ్యాస్/ప్రొపేన్/బ్యూటేన్పై నడుస్తున్న అన్ని సామర్థ్యాల పవర్ జనరేటింగ్ సెట్లు
|
|
లేదు
|పరిమితులు లేవు.
|

|
|
-
|
|
పోర్టబుల్ డీజీ సెట్లు 
|
|
లేదు
|జిఆర్ఏపి కింద మినహా ఎలాంటి పరిమితులు లేవు.
|
జిఆర్ఏపి కింద పరిమితి ఉన్న కాలంలో అనుమతించరు.
|
|
-
|
|
19 కెడబ్ల్యూ నుండి 125 కేడబ్ల్యూ వరకు
|
|
రెండు రకాల ఇంధనాలు వినియోగించుకునే విధానం 
|జిఆర్ఏపి కింద కాకుండా ఇతర కాలాల్లో ఎలాంటి పరిమితులు లేవు.
|
గరిష్టంగా 2 గంటల పాటు అమలు చేయడానికి అనుమతించబడాలి. జిఆర్ఏపి కింద పరిమితుల సమయంలో ఒక రోజులో డీజీ సెట్ల ఆపరేషన్ లాగ్ పద్దతి నిర్వహణకు లోబడి, ప్రాధాన్యంగా డిజిటల్ మోడ్లో.
|
|
-
|
|
125 కేడబ్ల్యూ నుండి 800 కేడబ్ల్యూ వరకు
|
|
డ్యూయల్ ఫ్యూయల్ పద్దతిన,
ధృవీకరించబడిన విక్రేతలు / ఏజెన్సీల ద్వారా రెట్రో-బిగించిన ఈసిడిలు
|పరిమితులు లేవు.
|

|
|
-
|
|
800 కేడబ్ల్యూ, ఆ పైన
|
|
డ్యూయల్ ఫ్యూయల్ మోడ్
లేదా
ఏదైనా ఇతర ఉద్గార నియంత్రణ పరికరం/వ్యవస్థ
స్టాక్ ఉద్గారాల కోసం ఖచ్చితంగా కట్టుబడి ఉండాలి.
|
|
జిఆర్ఏపి కింద కాకుండా ఇతర కాలాల్లో ఎలాంటి పరిమితులు లేవు.
రోజులో గరిష్టంగా 2 గంటల పాటు నడిపేలా అనుమతి ఉంటుంది. జిఆర్ఏపి కింద పరిమితుల సమయంలో డీజీ సెట్ల ఆపరేషన్ లాగ్ పద్దతి నిర్వహణకు లోబడి, ప్రాధాన్యంగా డిజిటల్ మోడ్లో.
|
|
-
|
|
MoEFCC నోటిఫికేషన్ No.Q-15017/05/ 2012-CPW మరియు GSR 804 తేదీ 03.11.2022లో ఉన్న ప్రమాణాలకు అనుగుణంగా 800 కేడబ్ల్యూ వరకు అన్ని సామర్థ్యాల కొత్త విద్యుత్ ఉత్పత్తి సెట్లు
|
|
లేదు
|పరిమితులు లేవు.
|

ఇంకా, డీజీ సెట్ల నియంత్రణ కోసం పైన పేర్కొన్న షెడ్యూల్ మొత్తం ఎన్సిఆర్ లో ఖచ్చితంగా 01.10.2023 నుండి అమలులోకి వస్తాయి. డ్యూయల్ ఫ్యూయల్ కిట్లు మరియు/లేదా ఎమిషన్ కంట్రోల్ డివైజ్ల  రెట్రో-ఫిట్మెంట్, హామీ ఉన్న చోట, 30.09.2023 నాటికి తాజాగా పూర్తి చేయాలని లక్ష్యంగా పెట్టుకోవాలి, లేని పక్షంలో డీజీ సెట్ని ఉపయోగించడం ఎట్టి పరిస్థితుల్లోనూ, ఎక్కడైనా అనుమతించరు.
ఆర్థిక మంత్రిత్వ శాఖ
ఆరోగ్య బడ్జెట్ లో కేంద్ర స్థానాన్ని ఆక్రమించిన సాంకేతికత
డిజిటల్ ఇండియా దిశగా మరొక కీలక అడుగువేస్తూ ఆయుష్మాన్ భారత్ డిజిటల్ మిషన్ లో భాగంగా జాతీయ డిజిటల్ ఆరోగ్య పర్యావరణ వ్యవస్థకు నూతన విస్త్రత వేదిక
అత్యుత్తమ 23 టెలి మానసిక ఆరోగ్య కేంద్రాల నెట్వర్క్తో జాతీయ టెలి మానసిక ఆరోగ్య కార్యక్రమం త్వరలో ప్రారంభం
కేంద్ర ఆర్థిక మంత్రి శ్రీమతి నిర్మలా సీతారామన్ పార్లమెంటులో ప్రవేశపెట్టిన సాధారణ బడ్జెట్లో ఆరోగ్య రంగంలో సాంకేతికత కేంద్ర స్థానాన్ని ఆక్రమించింది. దేశవ్యాప్తంగా ఆరోగ్య, వైద్య సంరక్షణను విస్తరింపచేయడంలో డిజిటల్ టెక్నాలజీ పోషిస్తున్న కీలక పాత్రను సూచించే, డిజిటల్గా మద్దతునిచ్చే రెండు నూతన పథకాలను ప్రకటించారు.
కోవిడ్-19 మహమ్మారి ముద్రలు నేటి ప్రకటనలలో ప్రతిఫలించాయి. మహమ్మారి ఫలితంగా ఏర్పడిన ఆరోగ్య, ఆర్థిక దుష్పరిణామాలను ఎదుర్కొన్నవారి పట్ల కేంద్ర ఆర్థిక మంత్రి ముందుగా సానుభూతిని వ్యక్తం చేశారు. గత రెండేళ్ళల్లో ఆరోగ్యరంగ మౌలికసదుపాయాలను వేగంగా మెరుగుపరచడం వల్ల సవాళ్ళను ఎదుర్కొనగల బలమైన స్థితిలో దేశం ఉందని ఆమె ఉద్ఘాటించారు. మహమ్మారిపై పోరాటంలో మన టీకాకరణ వేగవంతమైన ప్రచారం, కవరేజీ అన్నవి ఎంతో తోడ్పడ్డాయని తన బడ్జెట్ ఉపన్యాసంలో ఆమె అంగీకరించారు. అందరి కృషి, సహకారంతో  బలమైన వృద్ధి దిశగా మన ప్రయాణాన్ని కొనసాగించగలమనే విశ్వాసం తనకు ఉందని ఆర్థిక మంత్రి తెలిపారు.
గత ఏడాది బడ్జెట్లో చేపట్టిన చొరవలు చెప్పుకోదగిన పురోగతిని సాధించాయని పట్టి చూపుతూ, ఈ ఏడాది బడ్జెట్లో కూడా వాటికి తగినంత కేటాయింపులు చేసినట్టు శ్రీమతి నిర్మలా సీతారామన్ వెల్లడించారు. ఆరోగ్య మౌలిక సదుపాయాలను బలోపేతం చేయడం, టీకాకరణ కార్యక్రమ వేగవంతమైన అమలు, మహమ్మారి తాజా వేవ్కు దేశవ్యాప్తంగా బలమైన స్పందన అన్నవి అందరికీ సుస్పష్టమని పేర్కొన్నారు.
ఆయుష్మాన్ భారత్ డిజిటల్ మిషన్
జాతీయ డిజిటల్ ఆరోగ్య వాతావరణ వ్యవస్థ కోసం నూతన బహిరంగ వేదికను ప్రారంభించనున్నారు. ఆరోగ్య సంరక్షకులు, ఆరోగ్య సౌకర్యాలు, ప్రత్యేక ఆరోగ్య గుర్తింపు, సమ్మతి చట్రానికి సంబంధించిన డిజిటల్ రిజిస్ట్రీలను సమగ్రంగా కలిగి ఉండడమే కాక ఆరోగ్య సౌకర్యాలకు సార్వత్రిక అందుబాటును కల్పిస్తుంది.
జాతీయ టెలి మానసిక ఆరోగ్య కార్యక్రమం 
అన్ని వయసుల వారిలోనూ మహమ్మారి మానసిక ఆరోగ్య సమస్యలను పెంచిన విషయాన్ని కేంద్ర ఆర్థికమంత్రి అంగీకరించారు. నాణ్యత కలిగిన మానసిక ఆరోగ్య కౌన్సెలింగ్, సంరక్షణ సేవలను అందుబాటులోకి తెచ్చేందుకు నేడు జాతీయ టెలి మానసిక ఆరోగ్య కార్యక్రమాన్ని మంత్రి ప్రకటించారు. ఇందులో 23 అత్యుత్తమ టెలి మానసిక ఆరోగ్య కేంద్రాలు ఉండగా, నిమ్హాన్స్ నోడల్ కేంద్రంగా ఉంటుంది. ది ఇంటర్నేషనల్ ఇనిస్టిట్యూట్ ఆఫ్ ఇన్ఫర్మేషన్ టెక్నాలజీ - బెంగళూరు  సాంకేతిక తోడ్పాటును అందిస్తుంది.
(
ప్రధాన మంత్రి కార్యాలయం
విరార్ ఆసుపత్రి లో మంటలు రేగి ప్రాణనష్టం జరగడం పట్ల సంతాపాన్ని వ్యక్తం చేసిన ప్రధాన మంత్రి; బాధితుల కు సహాయక రాశి ని ఇచ్చేందుకు ఆయన ఆమోదం తెలిపారు
విరార్ లోని కోవిడ్-19 ఆసుపత్రి లో మంట లు చెలరేగిన కారణం గా ప్రాణనష్టం జరగడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. గాయపడ్డ వారు త్వరగా కోలుకోవాలని ఆయన ఆకాంక్షించారు. మహారాష్ట్ర లోని విరార్ లో ఆసుపత్రి లో మంట లు రేగిన ఘటన లో ప్రాణాలను కోల్పోయిన వారి దగ్గరి సంబంధికులకు ప్రధాన మంత్రి జాతీయ సహాయ నిధి  నుంచి రెండు లక్షల రూపాయల చొప్పున సహాయక రాశి ని మంజూరు చేసేందుకు ప్రధాన మంత్రి ఆమోదం తెలిపారు. తీవ్రం గా గాయపడ్డ వారికి 50,000 రూపాయల చొప్పున ఆర్థిక సహాయాన్ని అందించడం జరుగుతుంది.
హోం మంత్రిత్వ శాఖ
మణిపూర్లో శాంతి స్థాపన ప్రక్రియలో పెద్ద ముందడుగు, కార్యకలాపాల విరమణ ఒప్పందంపై భారత ప్రభుత్వం, మణిపూర్ ప్రభుత్వం, మణిపూర్ తిరుగుబాటు దళం జెడ్యూఎఫ్ సంతకాలు
ప్రధాన మంత్రి శ్రీ నరేంద్ర మోదీ విజన్కు అనుగుణంగా, కేంద్ర హోం మంత్రి శ్రీ అమిత్ షా మార్గదర్శకత్వంలో ఈశాన్య ప్రాంతంలో తిరుగుబాటును ఆపడానికి, అభివృద్ధిని పెంచడానికి అనేక ఒప్పందాల మీద సంతకం చేసిన భారత ప్రభుత్వం
'తిరుగుబాటు రహిత, సుసంపన్న ఈశాన్య ప్రాంతం' అన్న ప్రధాన మంత్రి శ్రీ నరేంద్ర మోదీ విజన్కు అనుగుణంగా, కేంద్ర హోం మంత్రి శ్రీ అమిత్ షా మార్గదర్శకత్వంలో భారత ప్రభుత్వం, మణిపూర్ ప్రభుత్వం ఒక ఒప్పందం మీద సంతకం చేశాయి. ఒక దశాబ్దానికి పైగా క్రియాశీలంగా ఉన్న జెలియాంగ్రోంగ్ యునైటెడ్ ఫ్రంట్తో కార్యకలాపాల విరమణ ఒప్పందాన్ని ఇవాళ న్యూదిల్లీలో జరిగిన కార్యక్రమంలో ఇరు ప్రభుత్వాలు కుదుర్చుకున్నాయి. ఇది మణిపూర్లో శాంతి స్థాపన ప్రక్రియలో గణనీయమైన ముందడుగు. మణిపూర్ ముఖ్యమంత్రి శ్రీ ఎన్. బీరెన్ సింగ్ సమక్షంలో కేంద్ర హోం మంత్రిత్వ శాఖ, మణిపూర్ ప్రభుత్వ సీనియర్ అధికారులు, జెడ్యూఎఫ్ ప్రతినిధులు ఈ ఒప్పందం మీద సంతకం చేశారు.
జెడ్యూఎఫ్ ప్రతినిధులు హింసను వదిలేయడానికి, శాంతియుత ప్రజాస్వామ్య ప్రక్రియ భాగం కావడానికి అంగీకరించారు. ఈ ఒప్పందం ప్రకారం జెడ్యూఎఫ్ సాయుధ సభ్యులకు పునరావాసం కల్పిస్తారు. అంగీకరించిన నిబంధనల అమలును పర్యవేక్షించేందుకు సంయుక్త పర్యవేక్షక బృందాన్ని ఏర్పాటు చేస్తారు.
వ్యవసాయ మంత్రిత్వ శాఖ
“ఏజి లైవ్ 2023: ది మిల్లెట్ ఛాలెంజ్”, గ్లోబల్ శ్రీ అన్నా కాన్ఫరెన్స్లో భాగంగా చిరుధాన్యాల  ఆధారిత స్టార్టప్ల కోసం ఆర్థిక సహాయం కోసం సెషన్ నిర్వహించబడింది
'ఏజి లైవ్ 2023: ది మిల్లెట్ ఛాలెంజ్,' చిరుధాన్యాల ఆధారిత ఆవిష్కర్తలు/వ్యాపారవేత్తలు, పెట్టుబడిదారులు మరియు ఇతర లబ్దిదారుల మధ్య పరస్పర అనుసంధానాన్ని పెంచడం ద్వారా ప్రభావం చూపే లక్ష్యంతో ఈరోజు న్యూఢిల్లీలో జరిగిన గ్లోబల్ శ్రీ అన్నా సదస్సులో భాగంగా చిరుధాన్యాలకు ప్రత్యేకమైన వ్యాపార సమస్యలు మరియు సవాళ్లను పరిష్కరించడం కోసం సదస్సు జరిగింది. యువ పారిశ్రామికవేత్తలు మరియు ఆవిష్కర్తలు తమ చిరుధాన్యాల ఆధారిత వినూత్న ఉత్పత్తులు మరియు సాంకేతికతలను వ్యాపార నాయకులు, ఇంక్యుబేటర్లు మరియు పెట్టుబడిదారులతో కూడిన విశిష్ట జ్యూరీ ముందు నిధులను సమీకరించడానికి మరియు సంభావ్య వృద్ది అవకాశాలకోసం ప్రదర్శించారు.
ఎస్ శివకుమార్, సి ఐ ఐ కోర్ గ్రూప్ ఆన్ ఏ జీ టెక్ మరియు గ్రూప్ హెడ్, అగ్రి & ఐ టీ వ్యాపారాలు, ఐ టీ సీ లిమిటెడ్; డాక్టర్ నీరూ భూషన్, అసిస్టెంట్ డైరెక్టర్ జనరల్, మేధో సంపత్తి & సాంకేతిక నిర్వహణ ఐకర్ ; ప్రశాంత్ పరమేశ్వరన్, మేనేజింగ్ డైరెక్టర్, టాటా కన్స్యూమర్ సోల్ఫుల్ ప్రైవేట్ లిమిటెడ్; శుభదీప్ సన్యాల్, భాగస్వామి, ఓమ్నివోర్ భాగస్వాములు; మిస్టర్ ఇమ్మాన్యుయేల్ ముర్రే, ఇన్వెస్ట్మెంట్ డైరెక్టర్, కాస్పియన్ ఇంపాక్ట్ ఇన్వెస్ట్మెంట్; గౌరవ్ కుమార్, డైరెక్టర్, మండల రాజధాని; డాక్టర్ మిజనూర్ రెహమాన్, డైరెక్టర్, పెప్సికో; శ్రీమతి మహిమా జోషి, సీనియర్ పోర్ట్ఫోలియో అనలిస్ట్, సోషల్ ఆల్ఫా; మిస్టర్ రోహిత్ ధండా, క్యాపిటల్ మార్కెట్స్ & స్ట్రాటజిక్ అలయన్స్, సమున్నతి ఫైనాన్షియల్ ఇంటర్మీడియేషన్ & సర్వీసెస్ ప్రైవేట్. లిమిటెడ్ మరియు నెస్లే ఆర్ అండ్ డి సెంటర్ ఇండియా ప్రైవేట్ లిమిటెడ్ మేనేజింగ్ డైరెక్టర్ మరియు హెడ్ జగదీప్ మరాహర్ జ్యూరీలో ప్రముఖ సభ్యులు.
50 మంది దరఖాస్తుదారుల నుండి 10 మంది ఆవిష్కర్తలు ఎంపిక చేయబడ్డారు. కొత్త ఆలోచన, ఉత్పత్తుల పరిధి, విస్తృతి, ఆర్థిక స్థిరత్వం వంటి ఇతర పారామితులపై మూల్యాంకనం చేయబడ్డారు.
అగ్రో జీ ఆర్గానిక్స్ పి. ఎల్ టీ డీ, రైతులు, రైతు ఉత్పత్తిదారుల కంపెనీలు, ఎస్ హెచ్ జీ లు మరియు పారిశ్రామికవేత్తలకు పంటకోత అనంతర నిల్వ కోసం స్థిరమైనపరిష్కారాన్ని అందించడం చిరుధాన్యాలలో తేమ శాతం మరియు కీటకాలను తొలగించడం పై దృష్టి సారించి విజేత గా నిలిచింది.
నూడుల్స్, పాస్తా, సేవాయి, కుకీలు మొదలైన ప్రముఖ ఆహార ఉత్పత్తులలో అనారోగ్యకరమైన పదార్థాల స్థానం లో ఆరోగ్యకరమైన పదార్థాలతో భర్తీ చేయడం మిల్లెట్లచే తయారు చేయబడిన పోషకమైన ఆహార ఉత్పత్తులను పంపిణీ చేయడంపై దృష్టి పెడుతున్న సమ్ మోర్ ఫుడ్స్ ప్రై.లి. మొదటి రన్నరప్ గా నిలిచింది.
రెండవ రన్నరప్ గ్రాన్స్ గుడ్నెస్,మేడ్ ఇన్ ఇండియా, ఫుడ్ వెంచర్, ఇది ఆరోగ్య స్పృహతో కూడిన వినియోగదారులకు మిల్లెట్ ఆధారిత, ఆరోగ్యకరమైన మరియు పోషకమైన ఆహారాన్ని అందిస్తుంది.
యు పి ఎస్ సి
2021 ఫిబ్రవరిలో యుపీఎస్సీ ఖరారు చేసిన నియామక ఫలితాలు
యూనియన్ పబ్లిక్ సర్వీస్ కమిషన్  ఈ క్రింది నియామక ఫలితాలను 2021 ఫిబ్రవరి నెలలో ఖరారు చేసింది. ఇందుకు సంబంధించిన సమాచారం.. సిఫారసు చేసిన అభ్యర్థులకు తపాలా ద్వారా వ్యక్తిగతంగా ఇవ్వడం జరుగుతుంది.
పూర్తి జాబితా కోసం ఇక్కడ క్లిక్ చేయండి..
రసాయనాలు, ఎరువుల మంత్రిత్వ శాఖ
జన్ ఔషధి దివస్ వారోత్సవాల రెండోరోజున  'జన్ ఔషధి పరిచర్చ' నిర్వహణ
జన్ ఔషధి దివస్ వారోత్సవాల్లో రెండోరోజైన ఇవాళ , వైద్యులు, ఆసుపత్రులు, ఇతర సంబంధిత వర్గాలతో కలిసి బీపీపీఐ, జన్ ఔషధి మిత్రలు, జన్ ఔషధి కేంద్రాల యజమానులు చర్చలో పాల్గొన్నారు. పీఎంబీజేపీ లక్ష్యాలు, విశిష్ట లక్షణాల గురించి వైద్యులు, ఇతర వర్గాలకు ఈ చర్చలో వివరించారు. ఉత్పత్తుల నాణ్యత కోసం, "వరల్డ్ హెల్త్ ఆర్గనైజేషన్-గుడ్ మాన్యుఫాక్చరింగ్ ప్రాక్టీసెస్" ధృవీకరించిన పంపిణీదారుల నుంచి మాత్రమే బీపీపీఐ ఔషధాలను తీసుకుంటుందని కూడా తెలియజేశారు. "నేషనల్ అక్రిడిటేషన్ బోర్డ్ ఫర్ టెస్టింగ్ అండ్ కాలిబ్రేషన్ లాబొరేటరీస్" గుర్తింపు ఉన్న పరీక్ష కేంద్రాల్లో ప్రతి బ్యాచ్ ఔషధాలను పరీక్షిస్తారు. ఈ పరీక్షల్లో నెగ్గితేనే వాటిని పీఎంబీజేపీ కేంద్రాలకు పంపుతారు.
'ప్రధానమంత్రి భారతీయ జన్ ఔషధి పరియోజన'  నిర్వహణ బాధ్యతలు చూసే 'భారత ఫార్మా పీఎస్యూల బ్యూరో' , మూడో జన్ ఔషధి దివస్ను ఈనెల 7వ తేదీన నిర్వహిస్తోంది. ఈ ఏడాది అంశం "సేవ భీ - రోజ్గార్ భీ". మార్చి 1వ తేదీ నుంచి జన్ ఔషధి వారోత్సవాలను బీపీపీఐ ప్రారంభించింది. వారోత్సవాల్లో భాగంగా ఆరోగ్య శిబిరాలు, జన్ ఔషధి పరిచర్చ, టీచ్ దెమ్ యంగ్, సువిధ సే సమ్మాన్ వంటి కార్యక్రమాలను దేశవ్యాప్తంగా నిర్వహిస్తోంది.
రక్తపోటు, మధుమేహం, వైద్యులతో ఉచిత సంప్రదింపులు, ఉచిత ఔషధాలు వంటి అంశాలతో కూడిన ఆరోగ్య శిబిరాలను జన్ ఔషధి కేంద్రాల యజమానులు మార్చి 1వ తేదీన దేశవ్యాప్తంగా నిర్వహించారు. ఈ విధంగా దేశవ్యాప్తంగా 2 వేలకు పైగా ఆరోగ్య శిబిరాలను నిర్వహించారు.
దేశవ్యాప్తంగా 7480 జన్ ఔషధి కేంద్రాలు పని చేస్తున్నాయి. దేశంలోని ప్రతి జిల్లాలోనూ ఉన్నాయి. పీఎంబీజేపీ కింద లభించే ఔషధాల ధరలను, 'తొలి మూడు ప్రముఖ ఔషధాల సగటు ధరలో గరిష్టంగా 50 శాతం' సూత్రం ఆధారంగా నిర్ణయిస్తారు. దీనివల్ల, మార్కెట్ సగటు ధరలో 50-90 శాతం తక్కువకే జన్ ఔషధి ఔషధాలు లభిస్తున్నాయి. దేశప్రజలందరికీ, ముఖ్యంగా పేదలకు అందుబాటులో ఉండేలా ఔషధాల ధరలను పీఎంబీజేపీ గణనీయంగా తగ్గించింది.
ఈశాన్య ప్రాంత అభివృద్ధి మంత్రిత్వ శాఖ
ఆర్థిక పరిస్థితిలో పురోగతి
జాతీయ గణాంకాల కార్యాలయం వద్ద ఉన్న తాజా సమాచారం ప్రకారం, ఈశాన్య రాష్ట్రాల్లో ప్రస్తుత ధరల వద్ద  తలసరి "నికర రాష్ట్ర దేశీయ ఉత్పత్తి"  గత ఐదేళ్లలో పెరిగింది. 2015-16 నుంచి 2019-20 వరకు, రాష్ట్రాల వారీగా ప్రస్తుత ధరల వద్ద ఎన్ఎస్డీపీ వివరాలు ఈ క్రింది పట్టికలో ఉన్నాయి:
పట్టిక: ప్రస్తుత ధరల వద్ద తలసరి నికర రాష్ట్ర దేశీయ ఉత్పత్తి   
|
|
రాష్ట్రం
|
|
2015-16
|
|
2016-17
|
|
2017-18
|
|
2018-19
|
|
2019-20
|
|
అరుణాచల్ప్రదేశ్
|
|
116985
|
|
123744
|
|
139029
|
|
149634
|
|
164615
|
|
అసోం
|
|
60817
|
|
66330
|
|
75151
|
|
82837
|
|
90758
|
|
మణిపూర్
|
|
55447
|
|
59345
|
|
71507
|
|
75229
|
|
84746
|
|
మేఘాలయ
|
|
68836
|
|
73753
|
|
77504
|
|
84725
|
|
92175
|
|
మిజోరం
|
|
114055
|
|
127107
|
|
155222
|
|
176620
|
|
204018
|
|
నాగాలాండ్
|
|
82466
|
|
91347
|
|
102003
|
|
117691
|
|
130230
|
|
సిక్కిం
|
|
245987
|
|
280729
|
|
349163
|
|
380926
|
|
425656
|
|
త్రిపుర
|
|
84267
|
|
91596
|
|
100444
|
|
112849
|
|
125191
సమాచారం: జాతీయ గణాంకాల కార్యాలయం, కేంద్ర గణాంకాలు, కార్యక్రమాల అమలు మంత్రిత్వ శాఖ
ఈశాన్య ప్రాంతంలో రైలు, రహదారి, వాయు మార్గాల అనుసంధానం, టెలీకమ్యూనికేషన్, విద్యుత్, అంతర్గత జలమార్గాల్లో మౌలిక సదుపాయాలను బలోపేతం చేయడానికి కేంద్ర ప్రభుత్వం వివిధ పథకాలు, ప్రాజెక్టులను అమలు చేసింది. నీటి సరఫరా, విద్యుత్, అనుసంధానం, ముఖ్యంగా విద్య, ఆరోగ్యం అంశాల్లో ప్రాథమిక, ద్వితీయ రంగాల్లో మౌలిక సదుపాయాలను సృష్టించే పర్యాటక, సామాజిక రంగాలకు సంబంధించి, భౌతిక మౌలిక సదుపాయాల్లో చాలా ప్రాజెక్టులను ఈశాన్య ప్రాంత అభివృద్ధి మంత్రిత్వ శాఖ కూడా అమలు చేసింది.
కేంద్ర ఈశాన్య ప్రాంత అభివృద్ధి శాఖ మంత్రి శ్రీ జి.కిషన్రెడ్డి ఈ సమాచారాన్ని లిఖితపూర్వక సమాధానంగా ఇవాళ లోక్సభకు సమర్పించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 కు సంబంధించి మ్యాథమెటికల్ మరియు స్టిమ్యులేషన్ అంశాల అధ్యయన నిధికి సెర్బ్ ఆమోదం
కోవిడ్ -19 మహమ్మారిని కట్టడి చేయడానిగాను మ్యాథమెటికల్ మోడలింగ్ మరియు కంప్యూటేషనల్ అంశాలను అధ్యయనం చేయడానికి మాట్రిక్స్ పథకాన్ని రూపొందించారు. దీనికింద ప్రారంభమయ్యే 11 ప్రాజెక్టులకు అవసరమయ్యే నిధులకు సైన్స్ అండ్ ఇంజినీరింగ్ రీసెర్చ్ బోర్డు  ఆమోదం తెలిపింది. సెర్బ్ అనేది కేంద్ర ప్రభుత్వ ఆధీనంలోని శాస్త్ర సాంకేతిక విభాగం కింద పని చేసే చట్టబద్దమైన సంస్థ.
(కోవిడ్ -19 మహమ్మారి రోగుల జనాభా వైవిధ్యాన్ని, ఎలాంటి రోగ లక్షణాలు లేకపోయినా సరే వైరస్ బారిన పడివారిని, వలస జనాభా సమస్యలు, క్వారంటైన్, సామాజిక దూరం ప్రభావం, లాక్ డౌన్ ప్రభావం, సామాజిక ఆర్ధిక కారణాలు మొదలైనవాటిని ఈ ప్రాజెక్టుల కింద అధ్యయనం చేస్తారు. ఆ తర్వాత మ్యాథెమెటికల్, స్టిమ్యులేషన్ మోడల్స్ తయారు చేస్తారు. ఈ అధ్యయనాలు ప్రధానంగా భారతదేశానికి సంబంధించినవే. ఈ అధ్యయనాలు తద్వారా తయారు చేసే మోడళ్ల ద్వారా భవిష్యత్తులో మహమ్మారి రోగాల గురించి ముందే హెచ్చరించడానికి వీలు కలుగుతుంది. అంతే కాదు వాటిపై చేసే పోరాట కార్యక్రమ నిర్వహణ కూడా సులువవుతుంది.
ప్రతిపాదిత అధ్యయనాలనేవి వైరస్ సోకే అవకాశం ఎంతమేరకు అనేదాన్ని గుర్తిస్తాయి. అంటువ్యాధి నివేదికలు, ఒక రోగినుంచి ఇతర రోగులకు సంక్రమించిన నెట్వర్క్ నిర్మాణం తెలిస్తే అధికారుల పని సులువవుతుంది.
కోవిడ్ -19 కారణంగా మాట్రిక్స్ స్పెషల్ కింద వ్యాధి సంక్రమణకు సంబంధించిన డైనమిక్ మోడల్స్ అధ్యయనాలనేవి మహమ్మారి వైరస్లపై చేసే పోరాటంలో వైద్య ఆరోగ్య శాఖ నిపుణులకు, పాలకులకు ఉపయోగపడతాయి. తద్వారా సమర్థవంతమైన చర్యలు తీసుకుంటారు.
మాట్రిక్స్ పథకం కింద ప్రతిపాదనలు పంపాలనే సెర్బ్ ప్రకటనకు దేశవ్యాప్తంగా పలువురినుంచి గణనీయమైన ప్రతిపాదనలు వచ్చాయి.